Det er jf. vedtægternes § 6, stk. 14 muligt at stemme med fuldmagt. Et fremmødt **medlem** kan stemme med op til fem fuldmagter. Bemærk, at kun medlemmer kan modtage en fuldmagt.
Jf. § 6, stk. 12, skal medlemmet (både den der afgiver fuldmagten og den der modtager fuldmagten) have været medlem i mindst 12 måneder.

Er medlemmet under 16 år, kan forældremyndighedsindehaver træde i stedet (§ 6, stk. 12). En forældremyndighedsindehaver kan således ikke medbringe en fuldmagt, men udelukkende stemme for sit/sine eget/egne barn/børn.

For at sikre og udføre en korrekt behandling af fuldmagter, henstilles til, at fuldmagter indsendes til Hovedstadens Svømmeklubs kontor på info@hsk.dk inden generalforsamlingen. Fuldmagter kan også medbringes til generalforsamlingen.

En gyldig fuldmagt skal indeholde følgende information:

* Hvilket medlem **afgiver** fuldmagten (angiv fulde navn, hold og fødselsdato)
	+ Er medlemmet/medlemmerne under 16 år, skriv da også navn på indehaver af forældremyndighed.
* Hvilket medlem af Hovedstadens Svømmeklub er **fuldmagten givet** **til** (angiv fulde navn, hold og fødselsdato)
* Evt. bemærkninger

*Underskrift*

Afsendes fuldmagten på mail og uden underskrift, accepteres fuldmagten kun, hvis mailafsender entydigt er identisk med fuldmagtsgiveren. Det anbefales, at fuldmagten indscannes/fotograferes.